  Григорий Фомин Майя Бывальцева Удмуртиын ковид-стационаръёсысь койкаослэсь лыдзэс ог 23 процентлы кулэстозы – 2 сюрс 100 интые 1 сюрс 624 кельтозы. Сыӵе пумкылъян коронавирусэн черламъёслэн лыдзы кулэсмемен герӟаськемын. Со сярысь элькун тӧролэн но кивалтэтлэн пресс-службазы ивортӥз. « Буш койкаослэн лыдзы 20 процент кылёз. Кулэ луиз ке, ковиц-центр сямен ужам но дышем радлыке берытскем ваньмыз эм огазеяськонъёс кык нунлскын вылысь перепрофилировать каремын луыны быгатозы » Марина Петренко, Удмуртиысь тазалыкез утёнъя министрлэн воштӥсез 14-тӥ южтолэзьысен Ижысь 2 номеро кар эмъяськонни дышем ужан рыдлке берытскоз. Дезинфекци ортчытэм бере, отын паласькисьтэм висисьёсын вазиськисьёсты кутыны ӧдъялозы. Коронавирусэн висисьёсты кутонэз 11 эмъюртъёсын азьланьтозы. Со паласькись висёнъёсъя элькун эмъюрт, Ижысь 6, 8 номеро кар эмъяськонниос, Дэриысь но Можгаысь ёрос эмъяськонниос, Глазкарысь ёроскуспо эмъяськонни, Воткаысь но Сарапулысь кар эмъюртъёс, Ижысь 5 номеро нылпи ваён юрт, элькун эмъюрт, нылпиослы элькун эмъюрт. 10-тӥ южтолэзьлы Удмуртиысь комивд-стационаръёсын 1 сюрс 68 адями кылле. Нунал азьвыл 350 выль черламъёсты шараязы, толэзь азьвыл 2 сюрс 374 учыр пусъемын вал. Тегъёс: Тазалык коронавирус эмъяськонниос Ижкар Удмуртия  